|  |  |
| --- | --- |
| Teitl y gweithgaredd: | **‘Yr Hen Dŷ’ - Ymarfer treiglo’n feddal** |
| Disgrifiad: | Ymarfer treiglo’n feddal ar ôl ‘hen’ (enwau gwrywaidd/benywaidd a berfenwau) gan ddilyn y patrwm: **yr hen dŷ** |
| Blynyddoedd ysgol: | Bl 5 a 6 |
| Sgìl Rhaglen Astudio posib: | Ysgrifennu / Ysgrifennu’n gywir / Iaith |
| Testun T. Llew Jones | ‘Yr Hen Dŷ Gwag’, *Trysorfa T. Llew Jones*, t.110 |
| Offer angenrheidiol: | Yr Hen Dŷ Gwag – Adnodd y dysgwr 2*Geiriadur pinc a glas Gomer* / *Geiriadur mor, mwy, mwyaf Gomer* / *Geiriadur Gwybod y Geiriau Gomer*, gan D. Geraint Lewis |
| Trefn a awgrymir: | * Ar ôl trafod y gerdd a gwneud y gweithgareddau eraill, ysgrifennu ‘yr hen dŷ’ ar y bwrdd.
* Beth sy’n digwydd i ‘tŷ’ ar ôl ‘hen’? Ydy hyn yn digwydd i bob enw? Gofyn i’r dysgwyr feddwl am enwau gwrywaidd (hwn/glas) ac enwau benywaidd (hon/pinc) a’u rhoi ar ôl ‘hen’. Gallan nhw ddefnyddio un o’r geiriaduron uchod i’w helpu i ddod o hyd i enwau.
* Sefydlu bod ‘hen’ yn gwneud i enwau gwrywaidd (hwn/glas) **ac** enwau benywaidd (hon/pinc) **dreiglo’n feddal**. Adolygu pa lythrennau sy’n treiglo’n feddal (gweler y tabl treiglo ar dud. 113 Geiriadur Gwybod y Geiriau Gomer).
* Esbonio nad yw ‘hen’ yn golygu ‘old’ yn unig, ond ei fod yn cael ei ddefnyddio yn Gymraeg os yw rhywun eisiau dangos bod rhywbeth yn boendod, e.e. ‘yr hen blant yma’ / ‘yr hen waith diflas’
* Cyflwyno’r syniad bod ‘hen’ yn gallu cael ei roi o flaen **berfenw** hefyd, drwy ysgrifennu’r frawddeg – Mae’r bws wedi hen fynd. – ar y bwrdd.
* Cyflwyno ‘Adnodd y Dysgwr’. Esbonio beth sydd angen ei wneud a’r dysgwyr i fynd ati i wneud yr ymarfer.
* Caniatáu i’r dysgwyr lleiaf hyderus ddefnyddio’r Tabl Treiglo ar dud. 113 *Geiriadur Gwybod y Geiriau Gomer*.
* Mynd drwy’r ymarfer ar lafar. Yna, ar ôl i’r dysgwyr lenwi’r bylchau a cheisio eu cofio, gofyn i’r dysgwyr droi’r taflenni wyneb i waered. Mynd drwy’r brawddegau eto gyda’r athro’n eu darllen, gan adael bwlch a gofyn i’r dysgwyr lenwi’r bwlch er mwyn atgyfnerthu’r treiglad ar lafar.
 |
| Gweithgareddau gwahaniaethol: | * Ysgrifennu cerdd yn seiliedig ar ‘Yr hen ......’ neu ‘Rwyf wedi hen flino ar ...........’
* **Gwaith iaith estynedig**:

Ychwanegu ansoddair i ddangos **nad yw** ansoddair yn treiglo ar ôl enwau gwrywaidd (hwn/glas) , e.e. yr hen dŷ gwag – ond **bod** ansoddair yn treiglo ar ôl enw benywaidd (hon/pinc) – yr hen gegin fawr. Trafod hyn fel dosbarth ac yna addasu ‘Adnodd y dysgwr’ fel y gwelir isod:1. Mae’r .................................................. (hen / bwthyn / gwyn) yn edrych yn hyfryd.
2. Arhosodd y teulu mewn .................................................. (hen / carafán / brown) ar eu gwyliau.
3. Bydd y ffermwr yn prynu tractor newydd yn lle’r .................................................. (hen / tractor / coch) sydd ganddo.
4. Roedd Osian eisiau symud o’r .................................................. (hen / pentref / bach) lle roedd yn byw; roedd yn meddwl ei fod yn .................................................. (hen / lle /diflas).
5. Mae’r .................................................. (hen / dafad / du) yn dal i bori yn y cae.
6. “.................................................. (hen / cadno / drwg) wyt ti, Dewi!” meddai ei fam pan sylweddolodd hi fod Dewi wedi cuddio ei ffôn hi.
7. Roedd .................................................. (hen / glaw / mân) yn disgyn dros bob man.
8. Gwerthodd y ffermwr yr .................................................. (hen / merlen / bach).
9. Doedd dim byd diddorol ar y teledu, dim ond .................................................. (hen / rhaglen / diflas).
10. Roedd yr .................................................. (hen / llew / melyn) yn edrych yn ddiflas yn y sw.
 |